**Az önkéntes evakuáció menete**

**Amennyiben egy rendkívüli esemény folytán evakuációt rendelnek el és Ön a szervezett evakuáción kívül szeretné elhagyni a veszélyeztetett területet, kérjük az alábbiak alapján járjon el:**

1. Zárja el a gáz -, víz – és elektromos vezetéket.
2. Készítse elő és vigye magával a legszükségesebb holmikat (alábbiakban felsoroltakat).
3. Zárja be a lakást.
4. Ellenőrizze, hogy a szomszédok tudnak-e a kialakult helyzetről.
5. Abban az esetben, ha a környezetében gyermekek, idősek vagy magatehetetlen emberek tartózkodnak felügyelet nélkül, segítsen nekik.
6. Hallgassa a helyi (községi) hangosbemondót, autórádiót, hordozható rádiókészüléket (mobiltelefon rádió funkcióját), hogy további információhoz juthasson. Tartsa be a hatóság utasításait!
7. Amennyiben veszélyes anyag terjeng, a helyiséget igyekezzen mindig a szél járására merőleges irányban elhagyni.
8. Amennyiben veszélyes anyag terjeng, alkalmazzon improvizált védőeszközöket.
9. Tartsa be a rendfenntartó és biztonsági szervek utasításait.
10. Ha ismerősökhöz vagy rokonokhoz utazik el, megérkezés után tudassa ottlétéről az illetékes hatóságot (ez fontos az eltűnt emberek létszámának megállapításához)
11. **Mindig cselekedjen megfontoltan!**

**Evakuáció esetén az alábbi tárgyakat vigye magával:**

1. személyes iratok, pénz, fizetőkártya, egyéb értéktárgyak,
2. orvosságok és egyéb egészségügyi segédeszközök,
3. ivóvíz és alapvető élelmiszerek legalább 2-3 napra,
4. személyes higiéniai eszközök,
5. zseblámpa,
6. takaró vagy hálózsák,
7. csere alsónemű, csere felsőruházat és lábbeli, vízhatlan kabát,
8. egyéb, fontos személyes holmi.

Mit kell belerakni az evakuációs csomagba?

**Szervezett evakuáció esetén olyan csomagot vigyen magával. melynek súlya nem haladja meg:**

1. felnőtt személy esetén - 25 kg
2. gyermek esetén – 15 kg
3. kézitáska 5 kg (az 1. és 2. pont szerinti csomagon felül)

Ajánlott az alábbiakat magunkkal vinni:

1. személyes iratok, pénz, fizetőkártya, egyéb értéktárgyak,
2. orvosságok és egyéb egészségügyi segédeszközök,
3. ivóvíz és alapvető élelmiszerek legalább 2-3 napra,
4. személyes higiéniai eszközök,
5. zseblámpa,
6. takaró vagy hálózsák,
7. csere alsónemű, csere felsőruházat és lábbeli, vízhatlan kabát,
8. egyéb, fontos személyes holmi.